VNG เทิร์นอะราวด์
ผลการดำเนินงานในปี 64 ของ VNG พบว่าเทิร์นอะราวด์อย่างชัดเจนหลังจากในช่วง 3 ปีที่ผ่านมา ประสบปัญหาขาดทุนอย่างต่อเนื่อง
ผลการดำเนินงานในปี 64 ของ VNG พบว่าเทิร์นอะราวด์อย่างชัดเจนหลังจากในช่วง 3 ปีที่ผ่านมา ประสบปัญหาขาดทุนอย่างต่อเนื่อง
5 มี.ค. 2565

คุณค่าบริษัท
ผลการดำเนินงานในปี 2564 ของ บริษัท วนชัย กรุ๊ป จำกัด (มหาชน) หรือ VNG พบว่าเทิร์นอะราวด์อย่างชัดเจนหลังจากในช่วง 3 ปีที่ผ่านมา ประสบปัญหาขาดทุนอย่างต่อเนื่อง
โดยผลการดำเนินงานปี 2564 สิ้นสุดวันที่ 31 ธันวาคม 2564 สามารถพลิกมีกำไรสุทธิ 1,293.80 ล้านบาท หรือ 0.75 บาทต่อหุ้น เมื่อเทียบกับช่วงเดียวกันของปีก่อนขาดทุนสุทธิ 590.50 ล้านบาท หรือลบ 0.36 บาทต่อหุ้น ซึ่งเป็นผลจากรายได้จากการขายรวมเพิ่มขึ้น  4,666.60  ล้านบาท เนื่องจากปริมาณขายแผ่นเอ็มดีเอฟเพิ่มขึ้น 26% และแผ่นปาร์ติเกิ้ลเพิ่มขึ้น 39%  ตามลำดับ
ด้วยรับอานิสงส์ตลาดโลกฟื้นตัว หลังสถานการณ์การแพร่ระบาดโควิด-19 คลี่คลาย ทั่วโลกคลายล็อกดาวน์ ดีมานด์สินค้าเพิ่มขึ้น หลังจากสร้างโมเดลธุรกิจครบวงจร เพิ่มสินค้าใหม่ใน product mix แผ่น OSB และแผ่นไม้ Plywood ส่งผลให้ผลิตเต็มกำลังการผลิต พร้อมช่วยลดต้นทุน
อย่างไรก็ดี เมื่อผลการดำเนินงานกลับมาพลิกมีกำไรสุทธิ บริษัทมีประกาศจ่ายเงินปันผลเป็นเงินสดจากงวดดำเนินงานวันที่ 1 ก.ค. 2564 ถึงวันที่ 31 ธ.ค. 2564 มีอัตราการจ่ายปันผลหุ้นละ 0.30 บาท โดยวันที่ไม่ได้รับสิทธิปันผล(XD) วันที่ 16 มี.ค. 2565 และกำหนดวันที่จ่ายปันผลวันที่ 17 พ.ค. 2565
ด้านทางผู้บริหารบริษัท “นายวรรธนะ เจริญนวรัตน์” มั่นใจปี 2565 เข้าสู่โหมดของการเติบโตต่อเนื่องจาก New Growth Drivers ที่ช่วยผลักดันรายได้และกำไรเติบโต 20% ซึ่งมีส่วนของการส่งแผ่น OSB บุกตลาดต่างประเทศ ขณะที่โรงไฟฟ้าชีวมวล 9.9 เมกะวัตต์ ในจังหวัดสุราษฎร์ธานี ที่ช่วยเซฟค่าไฟ เริ่มเดินเครื่องผลิตแล้ว
นอกจากนี้ยังมีแผนขยายกำลังการผลิตโซลาร์รูฟท็อปเพิ่มเป็น 12.70 เมกะวัตต์ในปี 2565 จากปัจจุบันกำลังการผลิตอยู่ที่ 9.3 เมกะวัตต์ ซึ่งช่วยประหยัดค่าใช้จ่ายการผลิตให้บริษัทได้ราว 50 ล้านบาทต่อปี และยังได้รับการสนับสนุนจาก BOI
ขณะที่ บล.เอเซีย พลัส ระบุว่า VNG ในปี 2565 เติบโตต่อเนื่อง จะมีอัตราการใช้กำลังการผลิต MDF และ PB รวม 10 line เต็มกำลังในช่วงไตรมาส 2 ปี 2565 และขยายฐานลูกค้า OSB เพิ่มเป็น 10-15 ประเทศ จากเดิม 3-4 ประเทศพร้อมกับปรับราคาขาย OSB เพิ่มจากอัตราการใช้เครื่องจักรที่เพิ่มขึ้น จะส่งผลให้ยอดขายเติบโต 10% จากประมาณการเดิม
ทั้งนี้ปรับประมาณการกำไรสุทธิปี 2565 เพิ่มเป็น 1,495 ล้านบาท จากเดิม 1,332 ล้านบาท เติบโต 16% เมื่อเทียบกับงวดเดียวกันของปีก่อน ให้ราคาเหมาะสม 12.90 บาท upside 60% แนะนำ “ซื้อ”
…
ผู้ถือหุ้นรายใหญ่
รายชื่อกรรมการ